Jesenice, 22. 5. 2020

**DODATNA NAVODILA ZA ORGANIZACIJO IN IZVEDBO MATURE 2020**

1. **ZAŠČITNA OPREMA**

Vsi zaposleni in maturanti v objektu šole nosijo maske. Ko maturanti sedijo pri pouku oziroma opravljajo maturo in je zagotovljena razdalja masko učitelji in maturant lahko odložijo. V primeru da se dijaku približa profesor ali dijak na manj kot 1,5 metra, si morajo ponovno nadeti masko (npr. ko profesor pobira izpitne pole).

Po šoli in v razredih so objavljena navodila za pravilen način nošenja ter snemanja mask.

1. **PRIHOD DO ŠOLE IN VSTOPANJE V ŠOLSKI OBJEKT**

* Vstopajo lahko samo maturanti, ki opravljajo tisti dan pisni izpit.
* Pred vsakim vstopom morajo maturanti oddati podpisano Izjavo polnoletnega dijaka pred vstopom v šolo/pristopom k maturi (v priponki je  ponovno ta obrazec).
* Pri vhodu se identificirajo – s sabo morajo imeti osebni dokument s sliko.
* Zaposleni vstopajo skozi vhodna vrata na zahodni strani stavbe (levi glavni vhod).
* Maturanti bodo vstopali skozi tri vhode. Na spletni strani šole in na oglasni deski ravnateljice maturantom bo za vsak dan pisnih in ustnih izpitov posebej objavljen razpored skozi katera vrata vstopajo.
* Že pred stavbo dijaki in zaposleni skrbijo za varnostno razdaljo in upoštevajo oznake na tleh pred vhodnimi vrati.
* Ob vstopu v šolo si razkužijo roke in nadenejo masko. Če nimajo svoje maske (bili bi veseli, če jo bodo imeli) jo dobijo pri vhodu pri nadzornem učitelju /zaposlenem na naši gimnaziji.
* Pred vstopom bodo dijaki seznanjeni v kateri učilnici imajo izpit.
* Po najkrajši poti odidejo v svojo učilnico. Veseli bomo, če bodo dijaki prinesli s sabo copate in se bodo preobuli pred vstopom v učilnico ter pustili čevlje na hodniku.
* Na vratih učilnice, ki morajo biti do pričetka pouka odprta, je sedežni red in maturanti se usedejo na zanje določeno mesto.
* Svetujemo, da maturanti ne prinesejo v stavbo gimnazije uro in mobilni telefon, saj ju ne sme imeti v izpitnem prostoru. Če maturant prinese s seboj v stavbo gimnazije uro in mobilni telefon ju mora pustiti v vrečki na mizi pred razredom. Šola ne prevzame odgovornosti za tako odložene predmete.
* Ob vstopu v prostor odložijo prigrizek in pijačo na prazen stol pri svoji mizi.
* Maturanti izstopajo iz šole skozi vstopna vrata.
* V garderobo ali knjižnico gredo lahko, vendar le posamično in ob dovoljenju nadzornega učitelja na hodniku ter upoštevanju varnostne razdalje.
* Maturanti posamično zapuščajo učilnico, ne vsi naenkrat in skrbijo za ohranjanje varnostne razdalje.

1. **PRAVILA MED PISNIM IZPITOM NA MATURI**

* Vstop v stavbo bo omogočen dijakom 30 minut pred začetkom izpita, da lahko maturanti vstopajo posamično.
* Nadzorni učitelji morajo biti v izpitnem prostoru najmanj 30 minut pred pričetkom pisnega izpita.
* Maturanti imajo pri izpitu le pripomočke dovoljene s predmetnim katalogom, svojo steklenico in sredstva za zaščito pred širjenjem virusa.
* Identifikacija maturanta se izvede tako, da le-ta položi svojo osebno izkaznico na rob mize; nadzorni učitelj brez dotika izkaznico pregleda in maturant na kratko odmakne masko z obraza, da se lahko opravi identifikacija.
* Med pisnim izpitom lahko dijaki posamično zapuščajo učilnico le za odhod na WC v spremstvu nadzornega učitelja.
* Pred deljenjem in pobiranjem gradiva si nadzorni učitelj obvezno umijejo roke in uporabljajo rokavice.
* Z minimalnim prijemanjem izpitnih pol, šifer nadzorni učitelj razdeli gradivo in opozori kandidate, da preverijo, če so prejeli vse gradivo.
* Tudi med odmorom maturanti lahko zapuščajo izpitni prostor posamično samo za odhod na WC.
* Poskrbi se za zračenje prostora. Zaradi tega morajo maturanti poskrbeti za primerna oblačila, da jih ne bo zeblo.
* Maturanti lahko med odmorom pomalicajo s sabo prinesen prigrizek, katerega imajo v času pisanja na praznem stolu pri svoji mizi.
* Sami poskrbijo za čiščenje mize pred in po malici (s sabo prinesejo dezinfekcijske robčke).
* Po zaključku izpita odidejo dijaki posamično po najkrajši poti do vrat, skozi katere so zjutraj vstopili in se ponovno identificirajo pri nadzornem učitelju / zaposlenem na naši gimnaziji. Vrstni red zapuščanja razreda se določi na jutranjem sestanku nadzornih učiteljev

1. **POTEK PRI USTNEM IZPITU NA MATURI**

* Razpored ustnih izpitov bo objavljen na steni v notranjosti stavbe naše gimnazije ob vhodnih vratih.
* Maturanti vstopajo v šolo posamično, da ne pride do zbiranja maturantov pred razredom. Upoštevajo razpored ustnih izpitov. Pred razred lahko pridejo največ 15 minut pred pričetkom izpita.
* Dva člana komisije, učitelja predmeta pri katerem se opravlja ustni izpit, zagotovita, da je izpitni prostor pred izpitom ustrezno pripravljen z upoštevanjem ukrepov za zaščito pred širitvijo virusa.
* Ko maturant »žreba« izpitni listek se listka NE dotika. Listek, ki ga nakaže izvleče učitelj z rokavicami. Položi ga na mizo pred kandidata, ki se brez dotikanja odloči za izbiro ali zamenjavo. Če se odloči za dovoljeno 1 zamenjavo, prvi listek učitelj z uporabo rokavice vrne v komplet.
* Ko bo maturant izbiro listka nakazal, da se ne bo odločil za zamenjavo, bo listek odnesel na prostor za pripravo. Po opravljenem ustnem izpitu listek vloži v posebno vrečko, ki jo mora šola vrniti nazaj na RIC.

1. **OPRAVLJANJE MATURE V ENEM OZIROMA DVEH IZPITNIH ROKIH**

Če bo letos kandidat s posebno vlogo na DK za maturo izkazal zdravstvene, izjemne socialne in druge utemeljene razloge, bo DK lahko odobrila opravljanje mature jeseni – s priznavanjem za nazaj.

ravnateljica

mag. Lidija Dornig